《南村》
清代·钱陈群

几家茅屋曲通村，即事还同野老论。风过林端喧鸟雀，日高原上散鸡豚。

波光潋滟初平岸，黛色参差却对门。最是闾阎淳朴处，羲皇景物自常存。

作者简介：（1686—1774）浙江嘉兴人，字主敬，号香树，一号柘南居士。钱纶光子。康熙六十年进士。授编修。官至刑部右侍郎。深受乾隆帝知遇，进诗必赐和，与沈德潜并称为江南二老。卒谥文端。有《香树斋诗文集》。